Medellín
<s>Medellín je općina od 2,533,424 stanovnika i grad od 2,382,399 st. na sjeverozapadu Kolumbije u 
Departmanu Antioqua, čiji je administrativni centar.</s>

<s>Metropolitanski Medellín, u kom su još i gradovi Barbosa, Bello, Caldas, Envigado, 
La Estrella, Itagüí, Girardota, Sabaneta, Copacabana ima preko 3,5 miliona stanovnika., tako da je po tom drugi po veličini grad u zemlji.</s>

<s>Medellín su nekad zvali Kolumbijski Manchester, zbog brojnih tvornica tekstilne industrije.</s><s>Krajem 20. vijeka bio je poznat kao centar kartela za kokain, narkobosa Pabla Escobara.</s>

<s>Geografija</s>

<s>Medellín se prostire u uskoj dolini Aburrá u planinama Centralnih Kolumbijskih Kordiljera, kroz koju protiče Rijeka Medellín.</s>

<s>Historija 
Medellín je osnovao 1616. kao rudarsku koloniju pod imenom San Lorenzo de Aburrá, svećenik i kolonijalni službenik Francisco Herrera Campuzano.</s>

<s>Iskapanje velikih količina zlata, dovela je do povećanja broja stanovnika.</s><s>Zbog tog ga je Marija Austrijska regent maloletnog Carlosa II - 1675. krstila pod novim imenom 
Villa de Nuestra Señora de la Candelaria de Medellín (Grad naše Gospe od Medellína).</s>

<s>Odlukom kongresa novorođene nezavisne Velike Kolumbije - 1826. je administracija preseljena iz dotadašnjeg administrativnog centra Santa Fe de Antioquia u Medellín.</s>

<s>Za federalnih vremena u Medellínu je osnovana tehnička škola, i poduzeti su radovi  regionalnog značaja, kao što je izgradnja željeznice.</s>

<s>Nakon dovršetka Panamskog kanala 1914. i izgradnje željezničke pruge do Calija, Medellín je naglo narastao i postao važno prometno raskršće.</s><s>Dugo vremena je bio najznačajniji centar za obradu i trgovinu kavom.</s>

<s>Dvadesetih godina prošlog vijeka podignuto je puno raznoraznih tvornica, da se zamjeni uvoz, tako da Medellin ima od tvornice automobila do zubnih proteza.</s><s>Još uvijek je centar rudarskog kraja, i metropola kave.</s>

<s>Današnji Medellín je jedan od najprestižnijih južnoameričkih medicinskih centara, poznat po transplantacijama.</s>

<s>On je i velik univerzitetski centar, u njemu od 1803 djeluje Univerzitet Antioquia, Nacionalni Kolumbijski (1867), Papinski Bolivijanski (1936), Katolički Luis Amigó(1984), EAFIT(1960), Tehnološki (1983).</s>

<s>Grad ima teatar, simfonijski i filharmonijski orkestar, brojne muzeje i galerije.</s>

<s>U februaru 2013.</s><s>Medellín je izabran za najinovativniji grad na svijetu zbog napredka u politici, obrazovanju i društvenom razvoju.</s><s>Iste godine je istaknut
kao najbolji poslovni centar u Južnoj Americi i osvojio je nagradu Verónica Rudge za urbanizam koju dodjeljuje Univerzitet Harvard (Urban Development Enterprise), zbog izgradnje sjeverozapadnog dijela grada.</s>

<s>Autoputom Nº 62 povezan je sa lukama na Karipskom moru, autoputem Nº 56 sa Bogotom, a autoputem Nº 25 sa gradovima na istoku.</s>

<s>Medellín je jedini kolumbijski grad s dva komercijalna aerodroma, jednim regionalnim u samom gradu ("Olaya Herrera"), i "Internacionalni aerodrom José María Córdova", pored grada 
Rionegro.</s>

<s>Privreda i transport</s>

<s>Današnji Medellin je snažni industrijski i financijski centar, poznat po čeliku.</s><s>Metropolski Medellín proizvodi 67% BDP Departmana Antioqua i 11% BDP-a Kolumbije.</s>

<s>Pobratimski gradovi</s>

<s>Medellín ima pobratimske ugovore sa slijedećim gradovima;</s>

<s>Izvori</s>

<s>Vanjske veze</s>

<s>Alcaldía de Medellín 
El municipio de Medellín</s>

<s>Gradovi u Kolumbiji</s>

